Piãc taczich stanowiszczów je dodóné do wëstôwkù „Dzeje rëbaczeniô na wòdach Môłégò Mòrza”. Tam są prezeńtowóné: tradicjowé rëbaczenié i szkùtnictwò, dzeje Hãlu i sprawë zrzeszoné z historią mòrsczégò rëbaczeniô i ekòlogią Bôłtu. Stanowiszcza mają jesz barżi angażowac w zwiédzywanié, bëlno sã sprawdzëłë w partach gduńsczégò Nôrodnégò Mòrsczégò Mùzeùm – Òstrzódkù Mòrsczi Kùlturë we Gduńskù i Ceńtrum Kònzerwacje Wraków Òkrãtów w Dërszewie. Dzãka projechtowi „Rëbôcë w akcje” w hélsczi plaówce dzecë sã mdą bawiłë przë makéce rëbacczi hôwindżi. Stanowiszcze „Wëbiéranié jadrë” angażëje pôrã pòkòleniów bò wëmôgô wespółrobòtë wszëtczich nôleżników familie. Zôs na „Symùlatorze wëdżibaniô kùtra” to sã mòże przekònac jak czãżkò je robic na bôce w sztorëmie.